Kvernkall

Kvernkallen er akslingen som overfører vannenergien til kvernsteinen i ei bekkekvern. Kvernkallen består av en loddrettstående trestokk – grovere nede enn oppe – som er opplagra i bunnen av kvernhuset. Øvre enden når opp gjennom golvet i kvernhuset. Nederst på stokken er innfelt skovler som vannstrålen fra vannrenna rettes inn mot slik at kvernkallen roterer.

I øvre enden av stokken er innfelt en tange (snelle) av jern som går gjennom et hull i den underste, fastsittende kvernsteinen og ender i et tverrjern (sigle) som er innfelt i den roterende oversteinen.

Se også
Vannhjul

Kategori:Landbruk  
Kategori:Landbrukshistorie
Kategori:Vannkraft